Mi corazón insiste... en Lola Volcán

**Mi corazón insiste... en Lola Volcán** je američka telenovela produkcijske kuće Telemundo snimana u Majamiju i originalno prikazivana 2011. Predstavlja rimejk kolumbijske telenovele *[[Yo Amo a Paquita Gallego]]* iz 1998.

U Srbiji je prikazana na TV Pink pod naslovom ***Moje srce kuca za Lolu***.

## Sinopsis
 
*Ljubav je adrenalin. To je onaj osećaj kada svet prestaje da postoji dok si sa ženom koja voli i mrzi snagom vulkana. Samo ona koja je patila plačući u tišini može istinski da oseti bol, ljubav i sreću... Jer ona je Lola Volkan...*

Lola je vatrena žena, jedna od onih koje su naizgled teške i neosvojive, a duboko u sebi kriju svet nežnosti, za one koji uspeju da osvoje njihovo srce. Suze ne teku iz njenih očiju zbog čudne traume iz prošlosti i čak ni u najtežim periodima života ne može da iskaže ono što oseća. Vremenom je naučila da svoje emocije zadržava u sebi i ne dozvoli im da isplivaju na površinu.

Od Volkanovih je nasledila tragičnu sudbinu koja obeležava sve žene iz porodice. Jedina stvar koja je drži u životu je ljubav prema Andresu Santakruzu. Njih dvoje su se zaljubili jedno u drugu još dok su bili deca, znajući da je to osećanje večno.

Pokušali su da ljubavi daju novo značenje, bezuslovno se predajući jedno drugom, puštajući da nivo adrenalina poraste kako bi imali snage da se suprotstave svima koji su protiv njihove veze. Ipak, njihov najveći neprijatelj biće porodica, a Andresov otac, Marselo Santakruz, učiniće sve da ih rastavi, čak će biti sposoban da otpuži Lolu za zločin koji nije počinila.

Devojku su sva spletkarenja učinila jačom, ali ona odlučuje da se odrekne Andresove ljubavi, koliko god to bilo bolno za nju. I tada hirovita Debora Norijega koristi priliku, čineći sve da zadrži Andresa samo za sebe.

Tu počinje priča o ženi koja će se suočiti sa gubitkom ljudi koje najviše voli i koja će se boriti protiv same sudbine, da bi bila srećna daleko od čoveka koji je izluđuje. Ona se zaklinje da će zaboraviti na strast koju oseća prema Andresu i pokušati da voli druge. Ali život će se postarati da ponovo spoji mlade ljubavnike i izazove ih da se bore za večnu ljubav...

## Likovi

* **Lola Volkan** *([[Carmen Villalobos|Karmen Viljalobos]])* – Mlada, privlačna i buntovna devojka. Nosi tetovažu daždenjaka i vozi motor. Po prirodi ozbiljna i samo se smeje u društvu ljudi od poverenja. Iza agresivnog ponašanja krije svoju nežnost koju deli sa sebi dragim ljudima. Trauma iz detinjstva na nju je ostavila dubok trag i od tada ne može da plače, već svoj bol ispoljava besom.
* **Andres Santakruz** *([[Jencarlos Canela|Đankarlos Kanela]])* – Andres je mlad, privlačan i šarmantan „Romeo“ savremenog doba. Inteligentan, romantičan i nežan, sa dobrim smislom za humor, iako u određenim prilikama ostavlja utisak previše konvencionalne i formalne osobe. Uprkos tome što je odrastao u konvencionalnom društvu, njegov temperament se menja sa pojavom Lole Volkan.
* **Čabela Volkan** *([[Anhelika Marija Hartman]])* – Lolina draga tetka, večni savetnik i alter-ego. Iako se grubo ponaša, razmišlja i doteruje kao muškarac, jako je osećajna.
* **Debora Norijega** *([[Ana Lajevska]])* – Lepa, elegantna i sa visokim stepenom obrazovanja, ali mrzi Lolu još od detinjstva. Licemerna je, neodgojena i manipuliše ljudima. Ne priznaje poraz i spremna je na sve kako bi sve ispalo po njenom. Svoj život je zamislika kraj Andresa i pod nikakvim izgovorem ne dopušta promenu plana. Sklapa alijanse i preko seksa manipuliše drugim muškarcima kako bi joj pomogli u ostvarivanju sopstvenih ciljeva.
* **Marselo Santakruz** *(Herardo Murhija)* – Beskrupulozan aristokrata koji voli samo sebe. Andresov otac.
* **Diohenes Ruheles** *(Alehandro Suarez)* – Star i poznat po doktorskom zanimanju. Čabelin višegodišnji poznanik. Očajnički se zaljubljuje u Lolu uprkos velikoj razlici u godinama. Beskrupulozan je, perfekcionista i veran katolik koji se svakodnevno moli i odlazi na pričest. Sebičan je, škrt i strog. Želi da osvoji i poseduje Lolu poput trofeja.
* **Soledad Volkan** *(Rosana San Huan)* – Lepa i požrtvovana Lolina majka. Proživela je veliki stres, nakon koga je ostala prestravljena i puna fobija.
* **Rodrigo** *(Karlos Tores)* – Policijski veteran, Lolin zaštitnik i zaljubljen u Soledad. Srdačan je i privlačan, ali jako nemaran u načinu oblačenja.
* **Laura Palasios de Santakruz** *([[Elluz Peraza|Elus Peraza]])* – Andresova majka. Prefinjena, elegantna žena puna frustracija i predrasuda. Zbog toga, ali i bračnog nezadovoljstva, ozbiljno je obolela od alkoholizma.
* **Sofija Palasios** *([[Cynthia Olavarría|Sintija Olavarija]])* – Psihologinja, Laurina mlađa sestra i veliki saveznik svog sestrića Andresa.
* **Ramon Norjega** *(Ruben Morales)* – Deborin beskrupulozan otac, advokat sumnjive sorte, Marselov saveznik.
* **Viki de Norijega** *([[Katie Barberi|Kati Barberi]])* – Deborina majka. Ostvarila je životni san postavši deo visokog društva. Rame za plakanje i saveznik svoje ćerke.
* **Danijel Santakruz** *([[Mauricio Hénao|Maurisio Enao]])* – Andresov mlađi brat. Pun poroka i kompleksa. Uvek u senci svog brata kome zavidi na svemu što postigne.
* **Kamilo Andrade** *(Karlos Fero)* – Andresov najbolji prijatelj, takođe i prijatelj Lole. Simpatičan, duhovit i šarmantan bestidnik koji nije spreman da se oprosti od svoje slobode.
* **Adelita Linares** *(Paloma Markez)* – Čabelina kumica i najbolja Lolina prijateljica. Naivna je i pričljiva, ali uvek veran prijatelj.

## Uloge

## Zanimljivosti

* Predstavlja novu verziju uspešne kolumbijske telenovele *[[Yo amo a Paquita Gallego|Suze i ljubav]]* iz 1997. scenariste Hulija Himenesa.
* U pilot epizodi snimljenoj proleća 2010. u glavnoj ulozi se takođe pojavila Karmen Viljalobos (kao Lola), ali i Roberto Manrike (kao Andres) i Margalida Kastro (kao Čabela). Prvobitno je planirano da se telenovela snima u Kolumbiji.
* Izvršni producent telenovele, Aurelio Valkarsel Karol, radio je i kao režiser na originalnoj verziji.
* U potrazi za boljim prijemom kod publike, originalni scenario i glumačku postavu pogodile su razne promene. Kao glumačko pojačanje, telenoveli su se u daljem toku pridružili i Fabijan Rios, Roberto Mateos i Karolina Tehera.
* Prava na distribuciju telenovele na teritoriji Srbije otkupio je distributer Deksin film, a prava na prikazivanje televizija Pink.

## Vanjske veze
* Telemundo Press Release 
* Seriesnow